

**Қазақстан Республикасының жоғары оқу орындарының бәсекеге қабілеттілігін арттыру және оңтайландыру жөнінде кеңес құру және "Қазақстан Республикасының жоғары оқу орындарын оңтайландыру мәселелері бойынша комиссия құру туралы" Қазақстан Республикасы Премьер-Министрінің 2019 жылғы 29 қазандағы № 199-ө өкімінің күші жойылды деп тану туралы**

***Күшін жойған***

Қазақстан Республикасы Премьер-Министрінің 2020 жылғы 9 шілдедегі № 93-ө өкімі. Күші жойылды - Қазақстан Республикасы Үкіметінің 2022 жылғы 29 сәуірдегі № 268 қаулысымен

      Ескерту. Күші жойылды - ҚР Үкіметінің 29.04.2022 № 268 қаулысымен.

      "Қазақстан Республикасының Үкіметі туралы" 1995 жылғы 18 желтоқсандағы Қазақстан Республикасы Конституциялық заңының 19-бабы 1-тармағының 8) тармақшасына сәйкес:

      1. Осы өкімге қосымшаға сәйкес құрамда Қазақстан Республикасының жоғары оқу орындарының бәсекеге қабілеттілігін арттыру және оңтайландыру жөніндегі кеңес (бұдан әрі - Кеңес) құрылсын.

      2. Қоса беріліп отырған Кеңес туралы ереже бекітілсін.

      3. "Қазақстан Республикасының жоғары оқу орындарын оңтайландыру мәселелері бойынша комиссия құру туралы" Қазақстан Республикасы Премьер-Министрінің 2019 жылғы 29 қазандағы № 199-ө өкімінің күші жойылды деп танылсын.

|  |  |
| --- | --- |
|
*Премьер-Министр*
 |
*А. Мамин*
 |

|  |  |
| --- | --- |
|   | Қазақстан РеспубликасыПремьер-Министрінің2020 жылғы 9 шілдедегі№ 93-ө өкімінеқосымша |

 **Қазақстан Республикасының жоғары оқу орындарының бәсекеге қабілеттілігін арттыру және оңтайландыру жөніндегі кеңестің құрамы**

      Қазақстан Республикасы Премьер-Министрінің орынбасары, төраға;

      Қазақстан Республикасының Білім және ғылым министрі, төрағаның орынбасары;

      Қазақстан Республикасының Білім және ғылым министрлігі Жоғары және жоғары оқу орнынан кейінгі білім департаментінің директоры, хатшы;

      Қазақстан Республикасының Білім және ғылым вице-министрі;

      Қазақстан Республикасы Парламенті Сенатының депутаты

      (келісу бойынша);

      Қазақстан Республикасы Парламенті Мәжілісінің депутаты

      (келісу бойынша);

      Қазақстан Республикасының Ұлттық экономика вице-министрі;

      Қазақстан Республикасының Қаржы вице-министрі;

      Қазақстан Республикасының Әділет вице-министрі;

      Қазақстан Республикасының Еңбек және халықты әлеуметтік қорғау вице-министрі;

      Қазақстан Республикасы Сыбайлас жемқорлыққа қарсы іс-қимыл агенттігі төрағасының бірінші орынбасары

      Қазақстан Республикасы Ұлттық ғылым академиясының президенті (келісу бойынша)

      "Серпін - 2050" әлеуметтік жобасының республикалық үйлестіру кеңесінің төрағасы (келісу бойынша);

      "Атамекен" Қазақстан Республикасы ұлттық кәсіпкерлер палатасы төрағасының орынбасары (келісу бойынша);

      Қазақстан Республикасы жоғары оқу орындары қауымдастығының президенті (келісу бойынша);

      "Назарбаев Университеті" дербес білім беру ұйымының Жоғары білім беру мектебінің деканы (келісу бойынша);

      "Назарбаев Университеті" дербес білім беру ұйымының өкілі, шетелдік сарапшы (келісу бойынша);

      Қазақстандық салалық білім және ғылым қызметкерлерінің кәсіптік одағының торағасы (келісу бойынша);

      "Еңбек ресурстарын дамыту орталығы" акционерлік қоғамының президенті (келісу бойынша);

      BTS Digital білім беру жобаларының жетекшісі (келісу бойынша);

      "Талап" қолданбалы зерттеулер орталығының директоры (келісу бойынша);

      Ұлттық биотехнология орталығының бас директоры (келісу бойынша);

      "Қазақстанның Азаматтық Альянсы" заңды тұлғалар бірлестігінің президенті (келісу бойынша);

      "МИСиС" NUST EDCRUNCH UNIVERSITI орталығының директоры (келісу бойынша);

      Қазақстан Республикасы Президенті жанындағы Қазақстан стратегиялық зерттеулер институтының директоры (келісу бойынша).

|  |  |
| --- | --- |
|   | Қазақстан РеспубликасыПремьер-Министрінің2020 жылғы 9 шілдедегі№ 93-ө өкіміменбекітілген |

 **Қазақстан Республикасының жоғары оқу орындарының бәсекеге қабілеттілігін арттыру және оңтайландыру жөніндегі кеңес туралы ереже**

 **1. Жалпы ережелер**

      1. Қазақстан Республикасының жоғары оқу орындарының бәсекеге қабілеттілігін арттыру және оңтайландыру жөніндегі кеңес (бұдан әрі - Кеңес) жоғары оқу орындарының бәсекеге қабілеттілігін арттыру жөнінде ұсыныстар мен ұсынымдар әзірлеуді жүзеге асыратын Қазақстан Республикасы Үкіметінің жанындағы консультациялық-кеңесші орган болып табылады.

      2. Кеңес өз қызметінде Қазақстан Республикасының Конституциясын, заңдарын, Қазақстан Республикасының Президенті мен Үкіметінің актілерін және өзге де нормативтік құқықтық актілерді, сондай-ақ осы Ережені басшылыққа алады.

      3. Қазақстан Республикасының Білім және ғылым министрлігі кеңестің жұмыс органы болып табылады.

      4. Кеңестің отырыстары қажеттілігіне қарай өткізіледі.

 **2. Кеңестің міндеттері**

      5. Кеңес мынадай міндеттерді жүзеге асырады:

      1) Қазақстан Республикасы жоғары оқу орындарының бәсекеге қабілеттілігін арттыру жөнінде ұсыныстар әзірлеу;

      2) Қазақстан Республикасының жоғары оқу орындарын оңтайландыру жөнінде ұсыныстар әзірлеу.

 **3. Кеңестің қызметін ұйымдастыру**

      6. Кеңестің қызметін ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа сәйкес жүзеге асырылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК